da vi da de en en de de da da da da da da id en de da nb da da da da da en en en es es en tr en pl en lt en en es en en da da da da da da en sv en en sv nb da de en fr da da en da da en fi da da da de nl da en
H1: Tredje nederlag i træk for sejrsvante Hafnia mod Vallensbæk - Hafnia Floorball Club
Kirk - 20. januar 2016
Trods drømmestart fandt Hafnia aldrig melodien på Vestegnen, og det begynder så småt at ligne en både resultat- og spillemæssig krise for Hafnia…
Pilehaveskolen er normalt ikke et sted, Hafnia henter så mange point, så det var på forhånd ikke oplagt, at nederlaget til Lyngby hurtigt ville kunne revancheres. Hafnia fik ikke desto mindre en drømmestart, da Jeppe scorede på kampens første chance efter fornemt forarbejde fra Mads, der grundet adskillige afbud fra de normale winger var flyttet frem på banen. I det hele taget sad Hafnia ret solidt på spillet i kampens indledning. En svært uheldig ankelskade til netop Mads gjorde det imidlertid nødvendigt at foretage omrokeringer, og inden udeholdet havde set sig om, var man bagud efter to mildest talt heldige mål – heldige fordi de meget let kunne og burde have været afværget af Hafnias bagkæde + keeper.
Fra 2. periodes start var Hafnia tilbage på samme lave niveau som mod Lyngby og forfaldt konstant til de samme fejltagelser i begge ender af banen. I opspillet bagfra manglede der både tålmodighed og kreativitet, mens såvel koldblodighed som præcision i de afgørende afleveringer var en mangelvare i front.
Trods Hafnias lidt utilfredsstillende indsats var kampen relativt lige, men Morten Guido og hans 4 scoringer gjorde den store forskel på dagen. Samtidig er det efterhånden lidt et problem for Hafnia, at målene ofte kommer fra “te usual suspects”. Modstanderne bliver simpelthen ikke straffet i tilstrækkelig grad for at dække navnlig Bølle-Bob og Jeppe op med ekstra folk, idet de resterende Hafnia-spillere er for uskarpe. Det bekræfter statistikken desværre, og Nørhaves langtidsskade samt Terkelsens kamppause har absolut ikke gavnet Hafnias målkvote.
I weekenden venter bundholdet CBS, og kampen vil give en god indikation på, hvor alvorlig “krisen” er i Hafnia.
Vallensbæk FK – Hafnia FC 7-4 (2-1, 2-1, 3-2)
1. 00:34 0-1 Jeppe V. Trier (Mads Mortensen)
1. 09:39 1-1 Philip Olsen (Alexander Harlsby)
1. 15:16 2-1 Morten Guido (Jesper Stoico)
2. 06:52 3-1 Morten Guido (uass.)
2. 10:47 3-2 Rasmus Enevoldsen (Thomas Hvims)
2. 17:01 4-2 Markus Frandsen (Lasse Blom)
3. 04:10 5-2 Morten Guido (Tommy P. Jensen)
3. 11:12 6-2 Frederik M. Jensen (uass.)
3. 12:49 6-3 Rasmus Enevoldsen (Jeppe V. Trier)
3. 14:44 U2 Frederik M. Jensen, VFK
3. 17:43 6-4 Jeppe V. Trier (Kristian Kirk)
3. 17:43 Timeout, Hafnia
3. 18:12 7-4 Morten Guido (Jesper Stoico)
OPDATERET STATISTIK: Sæsonen 2015/16
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club